
POLARPOSTEN
juni 2026

Kære Polarstjerner
Som sædvanligt har maj måned været travl for alle i gruppen! Lederne er i fuld gang med at tjekke telte og udstyr til SL26 hver torsdag – for der skal helst være styr på det, inden vi står på Hedeland med 65 spejdere, og skal have alt til at fungere
D. 10 maj afholdte vi Spejderdag, hvilket er en PR-dag, der holdes hos DDS grupper i hele landet. Vi havde besøg af ca 20 børn og 20 voksne, og glæder os til at se, hvor mange der starter hos os her ila foråret og specielt efteråret. Vi havde en hyggelig eftermiddag med pandekagebagning, fremstilling af vandrenser, A-buk ræs, vend tæppet, rensning af sand og ”brænd snoren over”. Flere af vores søde tropsspejdere, samt nogle minier, juniorer og mikroer kom og hjalp til og gav god stemning. Tak for det!
Samme weekend var minierne på Miniskæg, og på trods af en noget kold nat, havde de en fin lejr sammen med resten af minierne fra Kong Knud Division. 

Vores egen Bente er primus motor for at få Miniskæg op at stå, mange tak for det, Bente
I uge 21 havde vi arbejdsuge, og vi vil gerne sige mange tak til de forældre, der mødte op og gav en hånd med! Vi fik luget, vasket alger af toiletbygningen, hugget brænde, tjekket borde og bænke til SL26, samlet og malet de nye borde-bænkesæt til grunden og vist også flere ting ! Det var super dejligt!

I Pinsen var mikroerne på MUS-lejr på Port Arthur. Rigtig mange af mikroerne var med, og de har haft en skøn og meget varm tur! Dejligt, at så mange af vores næstyngste spejdere har mod på at sove hjemmefra, bl.a takket være ledernes ”øvelser” hjemme i hytten, træning i at pakke og pakke ud osv. Spejderlivet bliver lidt kedeligt, hvis man ikke er med på turene, så det tegner godt for fremtiden

Sidste weekend i maj var juniorerne på juniordivi med temaet Harry Potter. Juniorerne havde som foropgave lavet en kost, og har den sidste måneds tid øvet sig på spejderfærdigheder, så de var klar til venskabelig dyst med de andre juniorer i Kon Knud Division.
De havde en skøn weekend med masser af hårdt arbejde (b.la lejretablering), leg og interaktion med juniorespejdere fra de andre grupper i Odense. Efter dagsløbet lørdag, var der Quidditch turnering de 4 kollegier imellem, og der blev heppet flittigt- en skøn stemnng! Det viste sig, at Lyra blev nr. 2 i dagsløbet hvad angår både turn-out og opgaveløsning. Men begge patruljer havde gjort sig umage, og lå i gennmsnit på en samlet delt 3. plads (Lyra) og en 6. plads for lejretablering, madlavning (ingefærøl) og dagsløb. 

SL26 nærmer sig med hastige skridt! Vi har ikke afgangstidspunkter endnu – og heller ikke hjemkomst – med I skal nok få dem, så snart vi har dem. I vil snart få et deltager informationsbrev ud, og vi har også modtaget mærker samt skejserarmbånd. Vi ved nu, at vi skal ligge i underlejren ”Havet”, vi skal ligge lige ved siden af Hunderup og Sortebrødrene samt selvfølgelig vores irske venskabsgruppe, som kommer med ca 35 spejdere. 
Aktiviterne på lejren er ved at blive fordelt. Det sker lidt i tempi, så det varer lidt, før vi har det færdige program. Følg endelig med i alt på spejderneslejr.dk.
LODSEDLER:
Det nærmer sig afslutningen af årets salg af lodsedler! Senest 10. juni skal I aflevere de lodsedler, I ikke har fået solgt. Vi skal nemlig sende dem tilbage, for ikke at blive ”bonet” for dem, så husk det endelig! Skriv navn på den pose/ konvolut, I afleverer sedlerne i, ellers er det svært for oa, at holde styr på. 
SCT. HANS
Traditionen tro holder vi Sct. Hans aften på grunden på Stenløsevej for alle, der har lyst til at komme og putte lidt mad på bålristen, drikke en sodavand, synge ”Vi elsker vort land” kl. 19, nyde bålet og generelt bare hygge sig. Vi tænder op under risten fra kl. 17, og man er velkommen til at blive, så længe, man har lyst. Men skal man op i skole dagen efter, vil man ca kl. 19.30 have været med til alt det vigtige! Ingen tilmelding er nødvendig, da man selv medbringer både mad, bestik og siddeunderlag. Der vil dog kunne købes øl og vand
KOMMENDE ARRANGEMENTER
12.-14. juni: Gruppetur til Øghaven/ Heshøj
23. juni: Sct. Hans
18.-26. juli: SL26
14. august: Oprykning
Husk desuden at voksenpatruljen holder møde hver den sidste onsdg i måneden, og de har stadig plads til flere

Vi hejser flaget og siger TILLYKKE ti
Falk		10 år	 2. juni
Noller		29+	13. juni
Løve		11 år	19. juni
Filip		29+	21. juni
Åron		17 år	21. juni
Bente		29+	25. juni
Henning		29+	29. juni
Jonhild		23 år	30. juni

